Eyómolo ású Tir. Ngamálán ai miǹyón, ǎ bəsitímā yā Tarsis, abím ányamá tē; təgě fə ai tɔ ndá! Fwé ē sɔ́ bɔ kɔ́b, e sɔ̂ á Kitim. 2Kuán á fug, á bitɔbɔgɔ̌ yā ńtsāg máŋ, mína bəkalǎn bisǎ yā Sidon, á bə̄lóman bálodan á máŋ. 3Bibəbəgǎ yā Nîl, bídí bákwé óswē áyād, a daaga bía ábuí məndím, a nɔŋɔ ǹsɔá étēde: a ngábə́ dzǎl ángada ású məyɔn. 4Akyaí ósáma, ǎ Sidon, ǹkum édzōe máŋ ! Máŋ mə́ fódó ńkɔ̄bɔ̄ mɔ́, mɔ́ nâ: "Ma ndzí kig kogolo, ma ndzí kig byé, ma ndzí kig náā bə̄ndómán bə́ bod, tɔ bəngɔn bə́ bīníngá, ma ndzí kig nâ. 5Ábōg Égîptɛn ǎ yī dɔ́ wōg, ábōg fwé yǎ Tir yǎyi diban, məkǐ mə́ tsígī nyē á fyɛ́. 6Daŋán a kələ kwí á Tarsis, ngamálán ai miǹyón; ǎ bətɔbɔ bə́ ńtság máŋ. 7Yə edzə́dzālá wāān fɔ̄ɔ̄ nyɔ̄, ǹnomó ǹnǎm yā mə̄lú yā ókōbá, á məkǒl mə́ wulugu oyǎb ású ábonde bitɔbɔgɔ. 8Zá á ngātsíg ńtól tē ású Tir yǎ á ḿbə̄ kaba bikád míńkúkúmá ? Bəkuan bisǎ bóé bə́ ngábə́ mīńtōmba, bəkalǎn bisǎ bod bənénē yā sí. 9Ǹtondôbə Ngul mə́sə énye a tsíg dɔ̄ nə a sáma məbún mə́ é dzóm ésə̄ bə́ ngáma, nə́ a nyama bod bənénē yā sí. 10Syé sí dzoe anə́ ńtsāg Nîl, ǎ ngɔn Tarsis: təgě fə ai dzǎl á kíndíg māŋ. 11Ǹtondôbə a ngásam wɔ́ á máŋ á yōb, ńdɔ a ngádzála bidzóe ai fodonyaŋ, a béndé Kanaan nə́ á man tsǎm mim̀fim mə́kɔ́g míé. 12A ngádzó nâ: wǎyǐ kig bǎd tag, wa yǎ básáma, ǎ ńdǐb ngɔn Síon. Tə́bə́gə́, ó kə̄ á Kitim[1] tɔ á wé, wǎyǐ kig yén áwɔí.